Κωνσταντίνος Μάνος (φωτογράφος)

Ο Κωνσταντίνος Μάνος (12 Οκτωβρίου 1934 - 3 Ιανουαρίου 2025) ήταν Αμερικανός ελληνικής καταγωγής φωτογράφος. 

Η δραστηριότητά του ξεκίνησε στην ηλικία των 13 ετών στην φωτογραφική λέσχη του σχολείου του και σύντομα εξελίχχθηκε σε επαγγελματική δραστηριότητα. Σπούδασε Αγγλική φιλολογία στο Πανεπιστήμιο της Νότιας Καρολίνας και παράλληλα εργάστηκε ως επίσημος φωτογράφος της συμφωνικής ορχήστρας της Βοστώνης. 

Το 1961 ήρθε στην Ελλάδα για να φωτογραφίσει την πατρίδα του. Αποτέλεσμα του ταξιδιού αυτού ήταν το βιβλίο του "A Greek Portfolio", το οποίο εκδόθηκε τελικά το 1972. Το 1963 έγινε μέλος του διεθνούς ειδησεογραφικού πρακτορείου Μάγκνουμ (Magnum).

Φωτογραφίες του Μάνου εκτίθενται στις μόνιμες συλλογές του Μουσείου Μοντέρνας Τέχνης της Νέας Υόρκης, στο Art Institute του Σικάγου, στην Bibliotheque Nationale του Παρισίου, στο Museum of Fine Arts στο Χίουστον, στο μουσείο Μπενάκη και σε άλλα. Το 2003 βραβεύτηκε με το Leica Medal of Excellent για τις φωτογραφίες του με χρώμα και τη συνεχιζόμενη φωτογραφική του δουλειά για το American Color.

Απεβίωσε στις 3 Ιανουαρίου 2025, σε ηλικία 90 ετών.

 Παραπομπές 

Εξωτερικοί σύνδεσμοι
Κωνσταντίνος Μάνος, Magnum
Αφιέρωμα στον Κωνσταντίνο Μάνο
Το Βήμα
Κωνσταντίνος Μάνος, PhotoGR

Κατηγορία:Έλληνες φωτογράφοι
Κατηγορία:Αμερικανοί φωτογράφοι
Κατηγορία:Ελληνοαμερικανοί